पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी पुलिस ने प्रभु यीशु मसीह जी की धार्मिक किताबों को फाड़कर फेंकने और मसीही भाईचारे की धार्मिक भावनाओं को ठेस पहुंचाने के आरोप में अज्ञात लोगों के खिलाफ धारा 295-ए के तहत केस दर्ज किया है। पुलिस आरोपियों की तलाश में जुटी है।
मसीही भाईचारे के लोगों ने डीएसपी सब-डिवीजन सुरिंदर सिंह को दिया ज्ञापन
निरंजन सिंह निवासी रजिंदर नगर ने बताया कि वह प्रभु यीशु जी का भक्त है। 30 अप्रैल को उसने डेरा बाबा ज्ञान नाथ आश्रम के पास ग्राउंड में खेल रहे बच्चों को प्रभु यीशु मसीह जी की कुछ धार्मिक किताबें बांटी थींं। अगले ही दिन उन्हें पता चला कि कुछ शरारती तत्वों की ओर से उक्त धार्मिक किताबों को फाड़ कर फेंका गया।
वह मसीही भाईचारे के लोगों को साथ लेकर उक्त जगह पर पहुंचे और थाना सिटी पुलिस को सूचित किया। थाना सिटी एसएचओ रघबीर सिंह पुलिस टीम के साथ मौके पर पहुंचे और जांच शुरू कर दी। मामले से संबंधित आरोपियों पर कार्रवाई करने को लेकर मसीही भाईचारे के लोगों ने डीएसपी सब-डिवीजन सुरिंदर सिंह से मुलाकात कर ज्ञापन दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn